Áfram stelpur

Áfram stelpur er breiðskífa sem kom út kvennaárið 1975. Inn á plötuna sungu Sigrún Björnsdóttir, Bríet Héðinsdóttir, Kristín Á. Ólafsdóttir, Steinunn Jóhannesdóttir, Guðrún Alfreðsdóttir, Anna Kristín Arngrímsdóttir og Margrét Helga Jóhannsdóttir. Umslagið gerði Sigrún Eldjárn. Steinunn Jóhannesdóttir leikkona átti hugmyndina að gerð plötunnar og vann að gerð hennar ásamt útgefendunum, þeim Kjartani Eggertssyni og Hirti Blöndal.

Lögin á plötunni voru flest úr kabarettsýningu Leikfélags Akureyrar „Ertu nú ánægð kerling?“, safni stuttra leikþátta sem fjölluðu um stöðu konunnar í samfélaginu og voru frumsýndir 1974. Flestir leikþættirnir voru þýddir og staðfærðir úr sænsku, meðal annars leikritunum Tjejsnack og Jösses flickor eftir Suzanne Osten og Margareta Garpe úr Grupp 8. Mörg lögin höfðu áður komið út á sænsku plötunni Sånger om kvinnor frá 1971 með tónlist eftir Gunnar Edander. Upprunalegu textarnir voru meðal annars eftir Osten og Garpe, Sonja Åkesson, Louise Waldén og Leif Nylén.

 Lagalisti 
 A-hliðSöngur um kvenmannslausa sögu Íslendinga  Lag: Gunnar Edander/texti: Dagný Kristjánsdóttir og Kristján Jóhann JónssonFramtíðardraumar  Lag: Gunnar Edander/texti: Böðvar GuðmundssonSíðasta sumarblómið  Lag: Gunnar Edander/texti: Böðvar GuðmundssonSagan af Gunnu og Sigga  Lag: Gunnar Edander/texti: Þrándur ThoroddsenBrói vælir í bólinu  Lag: Gunnar Edander/texti: Þrándur ThoroddsenÍ eðli þínu ertu bara reglulega kvenleg, Signý  Lag: Gunnar Edander/texti: Þrándur ThoroddsenErtu nú ánægð?  Lag: Gunnar Edander/texti: Þrándur ThoroddsenGullöldin okkar var ekki úr gulli  Lag: Lillemor Lind/texti: Dagný Kristjánsdóttir og Kristján Jóhann Jónsson B-hliðHvers vegna þegjum við þunnu hljóði?  Lag: Gunnar Edander/texti: Þrándur ThoroddsenÞyrnirós  Lag: Leif Nylén/texti: Böðvar GuðmundssonÍ Víðihlíð  Lag/texti: MegasDeli að djamma  Lag: Gunnar Edander/texti: Þrándur ThoroddsenEinstæð móðir í dagsins önn  Lag: Gunnar Edander/texti: Þrándur ThoroddsenÍslands fátæklingar (1101 árs)  Lag: Gunnar Edander/texti: Dagný Kristjánsdóttir og Kristján Jóhann JónssonÁfram stelpur (í augsýn er nú frelsi)  Lag: Gunnar Edander/texti: Dagný Kristjánsdóttir og Kristján Jóhann Jónsson
Tilvísanir

Flokkur:Kvenréttindi á Íslandi
Flokkur:Hljómplötur gefnar út árið 1975